สวัสดีครับ ผมได้รับการผ่าตัด Hydrocele มาเป็นเวลา 9 วัน มีเเผลผ่าตัดที่อัณฑะ ใช้ไหมละลาย วันนี้ได้ไปตรวจกับคุณก็ได้รับเเจ้งว่าไม่นัดเเล้ว เพราะเเผลเเห้งดี สามารถโดนน้ำได้เเละสามารถเดินได้ตามปกติ เเต่ในวันเดียวกันผมได้ลืมมือถือไว้ในห้องน้ำของห้าง เเละเมื่อนึกขึ้นได้ผมจึงรีบวิ่งไปเอาด้วยเกรงว่าจะหาย ทำให้เเผลเผยอขึ้นเล็กน้อยครับประมาณครึ่งเซน บริเวณที่เเผลเผยอขึ้น เป็จุดที่ไหมหลุดออกไปเเล้ว สามารถสังเกตุเห็นเนื้อสีชมพูเเดงเล็กน้อยครับ ไม่มีอาการเจ็บครับ อยากทราบว่าจำเป็นต้องกลับไปพบคุณหรือไม่ครับ หรือคอยดูเเลรักษาความสะอาดตามปกติเเผลก็จะสมานไปเอง ขอคำเเนะนำด้วยครับ(โรงพยาบาลที่รักษาอยู่ไกลบ้านมากครับ ใช้เวลาเดินทางนาน)
สวัสดีค่ะ จากที่สอบถาม หากแผลที่เผลอออกดูตื้น (ความลีกไม่เกิน 0.5 เซนติเมตร) หากไม่สะดวกไปพบแพทย์ สามารถลองทำแผลเองได้ค่ะโดยให้ใช้น้ำเกลือที่ใช้ในทางการแพทย์เช็ดทำความสะอาดบริเวณเนื้อสีชมพูในแผล และใช้ทิงเจอร์ไอโอดีทารอบขอบแผล หลังจากนั้นใช้ผ้าก็อซปิดทับ โดยทำเช้า และเย็นหลีกเลี่ยงไม่ให้แผลโดนน้ำ จนกว่าปากแผลจะปิดและตกสะเก็ด จนสะเก็ดหลุดออกนะคะหากไม่สามารถทำแผลเองได้ สามารถไปทำแผลที่คลินิก หรือสถานพยาบาลใกล้บ้านได้นะคะแต่หากทำแผลเอง แล้วแผลดูลึกขึ้นหรือเปิดกว้างขึ้น แผลเป็นหนอง แนะนำไปพบแพทย์ที่ดูแลอีกครั้งนะคะ